ועדת הכלכלה, כנסת 20, פרוטוקול מספר 605, 2017-11-13 11:30

איתן כבל: שלום לכולם, גברתי מנהלת הוועדה, היועצת המשפטית, הרשמת, הדובר, אורחים נכבדים.

איתן כבל: אני כבר מסתכל – מי פה ממשרד התקשורת?

<תמר ארז: אנחנו מאגף כלכלה במשרד התקשורת.

איתן כבל: מה תפקידכם באגף הכלכלה?

<עדי קופלוביץ: אני מנהל תחום בכיר באגף כלכלה.

איתן כבל: כלומר אין כאן את המנכ"ל.

איילת נחמיאס ורבין: אבל יש לו ממלא מקום.

איתן כבל: התכוונתי למר שמילה.

איילת נחמיאס ורבין: למה הוא לא פה?

איתן כבל: למה הוא לא הגיע?

איתן כבל: הוא מפחד מבג"ץ?

איתן כבל: מסוביודיצה?

איתן כבל: מי הגיע מהרשות השנייה?

איתן כבל: מיכל גרוס?

איתן כבל: עשו אותך בכירה?

איתן כבל: מיכל גרוס נמצאת פה לא על תקן יושבת-ראש ועד העובדים אלא כיועצת משפטית, אחת הבכירות שם.

איתן כבל: אתייחס לדברים.

איתן כבל: אני ביקשתי את הדיון הזה ולא "סלקום".

איתן כבל: קודם כול נבהיר את העניין.

איתן כבל: "סלקום" ביקשה מוועדה אחרת לערוך דיון.

איתן כבל: מכיוון שנקבעו סמכויות של הוועדות השונות אז הדיון שם התבטל, אצל ""האימפריאליסט מכלוף מיקי זוהר.

איתן כבל: אני נמצא בהתכתבות עם הרשות השנייה ועם משרד האוצר ועם השרים הרלוונטיים ללא שום קשר.

איתן כבל: הנושא הזה הוא פר-אקסלנס באחריות ועדת הכלכלה והוא "מתכתב" לגמרי עם כל הנושאים שמונחים כאן על סדר יומנו, זה דבר אחד.

איתן כבל: לכן המקום הטבעי הוא כאן.

איתן כבל: לא לחינם נציגי הממונה על ההגבלים העסקיים נמצאים פה.

איתן כבל: אתם תמיד נחבאים אל הכלים משום מה.

איתן כבל: לא תהיה בעיה של מונופול, אתם יכולים להתקרב לכאן, תמיד אתם מאחור.

איתן כבל: אני מקווה שכאשר אתן לכם את רשות הדיבור לא תתביישו.

איתן כבל: ברשות

איתן כבל: כם אני רוצה לומר, מר שמילה, ממלא מקום מנכ"ל משרד התקשורת, פנה אליי אתמול וביקש ממני לדחות את הדיון.

איתן כבל: מעבר לעובדה שאמרתי לו "נייט" גדול, אמרתי לו: אתה לא יכול לבקש ממני לאחר שהפנדלים כבר נבעטו.

איתן כבל: מה זה לבטל?

איתן כבל: אין דבר כזה בכלל.

איתן כבל: אני מקווה מאוד שלא נשמע את התירוץ הזה כאן, שזה נמצא בהליך משפטי.

איתן כבל: מכיוון שכך נדבר על זה רק כחסמב"ה, נהיה חבורת סוד מוחלט בהחלט.

איתן כבל: יש עתירה לבג"ץ שהוגשה בעניין הזה.

איתן כבל: אנחנו כאן.

איתן כבל: דרך אגב, אני מודיע לכם שבג"ץ ישמח מאוד מאוד אם יינתן מענה לשאלה הזו בטרם הנושא יידון אצלו.

איתן כבל: לא ביקשנו לפעול או לומר דברים בניגוד למה שיוחלט.

איתן כבל: יש נושא על סדר היום, הוא חלק מחייה של הוועדה הזו.

איתן כבל: כפי שבנושאי התאגיד אנחנו עוסקים בשאלות הנוגעות לתאגיד כמעט יום-יום, שבוע-שבוע ולא אומרים שעכשיו עומדות ותלויות 10 עתירות בפני בג"ץ.

נחמן שי: תאגיד בהרצה.

איתן כבל: אנחנו נרצה לשמוע מכל הגורמים על העניין הזה.

איתן כבל: לפני זמן מה ניהלנו כאן במסגרת חוק ההסדרים, ולא רק, מאבקים לא פשוטים כדי לייצר תחרות בשוק שכמעט ואין בו תחרות.

איתן כבל: זה לא שעכשיו אני מטיל פצצה כאן בחלל החדר.

איתן כבל: כולנו מכירים את התחרות הקשה שמתקיימת בין "הוט" ובין "יס", הם ממש כל היום חבולים ופצועים האחד מן השני, המחירים כתוצאה מכך ממש צונחים.

איתן כבל: המדינה באה ובדין התחילה רפורמה.

איתן כבל: הרפורמה צריכה להיות עוד הרבה יותר עמוקה והרבה יותר משמעותית, ובכלל כל התהליך הזה צריך לקבל פרצוף אחר לגמרי.

איתן כבל: נכנסו כוחות נוספים לשוק, ורק לא מזמן נתנו את "עידן פלוס" כפלטפורמה נוספת.

איתן כבל: אנחנו נמצא שמי שהמדינה לקחה את חסותה עליו – מבחינתי הרשות השנייה היא מדינה לכל דבר ועניין, היא תחת חסות המדינה, והיא לא תהיה חלק מן התחרות הזאת ומי שירצה להיות חלק מ"עידן פלוס" לא יוכל ליהנות מן העניין הזה.

איתן כבל: אני מניח שאם לא כל הרי רוב חברי הכנסת, בוודאי אלה שנמצאים כאן, יאמרו את הדברים שלהם בצורה ברורה מאוד.

איתן כבל: אין לי שום כוונה, ואני מניח שרוב, אם לא כל, חברי הכנסת ביחד לא נוותר בעניין הזה.

איתן כבל: זה נשמע "כולה HD".

איתן כבל: תראו איזו נוכחות מכובדת, ואני אומר את זה לא בכדִי, כי זה נושא חשוב.

איתן כבל: הפתרון לבעיה הוא לא לשים HD ב"עידן פלוס", שהם יבטלו, כאשר אנחנו כל הזמן רוצים שיהיה שידור HD?

איתן כבל: שאף אחד לא יתבלבל, HD זה כבר "אבא" של המיושנים, תיכף כבר לא ייצרו טלוויזיות שיודעות לעשות HD כי אנחנו בכלל מנסים להגיע ל-K4 ויותר מכך.

איתן כבל: זה לא מומחיות, פשוט קניתי טלוויזיה.

איתן כבל: ..

שולי מועלם-רפאלי: לגילוי נאות, לי אין טלוויזיה ובכל זאת אני משתתפת בדיון הזה.

שולי מועלם-רפאלי: ..

איתן כבל: תודה רבה לכם.

איתן כבל: אאפשר לחברי הכנסת לומר את הדברים, למי מהם שירצה.

איתן כבל: סגן יושב-ראש הכנסת, חבר הכנסת אחמד טיבי, בבקשה.

אחמד טיבי: תודה רבה, אדוני היושב-ראש, למען האמת גם אני פניתי, כמוך אדוני היושב-ראש, גם לשר כחלון וגם לשר התקשורת בנושא הזה.

אחמד טיבי: הוחלט לחייב את הערוצים "10", "קשת" ו"רשת" לעבור לשידורי HD אבל רק למנויי "הוט" ו"יס".

אחמד טיבי: המדינה היא שאחראית על "עידן פלוס" ולכן כפי ש"הוט" ו"יס" מממנות את העלות של HD המדינה צריכה לממן את העלות של HD ב"עידן פלוס".

אחמד טיבי: מי רואה שידורים ב"עידן פלוס"?

אחמד טיבי: אלה אנשים שלא משלמים דמי שירות חודשיים – אנשים שלא רוצים, אנשים שלא יכולים.

אחמד טיבי: לכן אין ספק שהם נפגעים בצורה ישירה כאשר נמנעת מהם האפשרות לצפות בשידורי HD שהשכן צופה בהם.

אחמד טיבי: אדוני היושב-ראש, שר התקשורת אמר לי שנראה לו שהנושא הזה מוצדק.

אחמד טיבי: בהתחלה השר כחלון גילה הבנה, כך נאמר לי, לא הוא אמר לי, אבל יש אנשים בסביבתו שדעתם שונה.

איתן כבל: סליחה, אני רוצה לחדד, כדי שלא נגיד סתם דברים על השר.

איתן כבל: משרד האוצר מבחינתו טוען, ובדין, שהאחריות מונחת לפתחה של הרשות השנייה, היא הרשות שמפעילה את "עידן פלוס".

איילת נחמיאס ורבין: השאלה מאיפה המשאבים.

איילת נחמיאס ורבין: מהרשות השנייה.

אחמד טיבי: לכן אמרתי, אדוני היושב-ראש, המדינה היא הרגולטור במקרה הזה, וזה הרשות השנייה.

אחמד טיבי: לכן זה הנושא.

אחמד טיבי: אפרופו, זה קשור הרי בשינוי התדרים, בפיצול וכדומה.

אחמד טיבי: כתוצאה מהפיצול יש עוד נושא שקשור דווקא לצופים בחברה הערבית.

אחמד טיבי: השינוי בתדרים ניתק את המגזר מלראות את הערוצים כי רבים בציבור הערבי לא מחוברים ל"יס או ל"הוט" אלא קולטים את השידורים דרך צלחות.

אחמד טיבי: הרשות השנייה לא הביאה את העובדה הזאת בחשבון, לא פרסמה תשדירים, לא הדריכה על השינוי בשפה הערבית.

אחמד טיבי: ב"הוט" למשל יש שקופית בעברית וברוסית – העליתי "ציוץ" בנושא הזה.

אחמד טיבי: לכן יש ירידה דרסטית ברייטינג של הערוצים בציבור הערבי מאז הפיצול.

אחמד טיבי: לפי ה-People meter, כפי שנודע לי אתמול, יש ירידה ברורה, שמצריכה טיפול והכוונה ופרסומת, הדרכה לציבור הערבי, שהערוצים עברו מ-X ל-Y, מ-Y ל-X וכדומה.

אחמד טיבי: אדוני היושב-ראש, אני מבקש שהוועדה תיתן את דעתה לנושא הזה.

איתן כבל: תודה, אדוני.

איתן כבל: אנחנו נבקש התייחסות, ואם לא נוכל לקבל תשובה עתה נבקש גם התייחסות בכתב.

איתן כבל: חברת הכנסת איילת נחמיאס ורבין, בבקשה.

איילת נחמיאס ורבין: קודם כול, אני חושבת שזו הזדמנות טובה של הוועדה לברך על מעבר חלק של הפיצול.

איילת נחמיאס ורבין: אני מברכת פה גם את הזכייניות, שהן כבר בעלות רישיון, וגם את "ערוץ 10" בסך הכול על מעבר חלק לאפיקי שידור חדשים.

איילת נחמיאס ורבין: אנחנו מקווים מאוד שתהיה בשורה גדולה לצרכנים מבחינת המסך.

איילת נחמיאס ורבין: מן הבחינה הזאת, פתאום לציבור בישראל יש 4 אפיקי שידור שונים, מהשידור הציבורי ועד מה שהיה מכונה הערוץ השלישי במכרז.

איילת נחמיאס ורבין: בסך הכול זה עבר חלק, זה יפה ומכובד.

איתן כבל: קודם כול, את צודקת.

איתן כבל: השאלה היא לא אם זה עבר חלק אלא מי ישרוד את המעבר החלק.

איילת נחמיאס ורבין: למה אתה מקלקל לי?

איילת נחמיאס ורבין: היום אני רוצה להיות חגיגית.

איתן כבל: סליחה, גברתי.

איילת נחמיאס ורבין: הרי שנינו יודעים, אנחנו מדברים על זה בינינו, אני מניחה שנצטרך לדון בזה יותר קרוב מכפי שהיינו רוצים.

איילת נחמיאס ורבין: אבל כרגע אני רוצה להיות חגיגית ולאחל לכולם הצלחה.

איילת נחמיאס ורבין: רציתי להגיד לך: זה עבר חלק אבל לא עבר HD.

איילת נחמיאס ורבין: עכשיו נשאלת השאלה מי יהיה אחראי לכך שב"עידן פלוס" – אגב, לאחד היועצים שלי יש "עידן פלוס" ולמחרת המעבר הוא קם בבוקר בחרדה כשהוא העביר לערוצים, הוא אמר: רגע, אז עכשיו אני קולט את "רשת" או את "קשת"?

איילת נחמיאס ורבין: לא היה ברור לאנשים שב"עידן פלוס" הם יקבלו את שני הערוצים.

איילת נחמיאס ורבין: בסך הכול זו הייתה בשורה טובה מבחינתם, אבל איכות השידור בעייתית.

איילת נחמיאס ורבין: קודם כול אני שמחה על הדברים של השר כחלון בעניין הזה, גם אם מדובר ברשות השנייה.

איילת נחמיאס ורבין: בסופו של דבר "עידן פלוס" הרי לא נעשה במטרה לשנמך את איכות המוצר שמקבלים אנשים שבוחרים לא להיות מחוברים דרך "הוט" ו"יס", שאגב גם שם אני שומעת שיש מורכבויות כלכליות לא פשוטות.

אחמד טיבי: איך ראינו כל הזמן כדורגל בלי HD?

איתן כבל: באחד מערוצי הספורט משודרים משחקים מלפני 10 שנים ויותר.

איתן כבל: הבת השנייה שלי, טל, בת 16, אמרנו לה: הנה, את רואה, כך היו רואים פעם כדורגל.

איתן כבל: היא אמרה: זה כאילו אני בלי משקפיים, כך אני רואה בלי משקפיים.

איילת נחמיאס ורבין: נכון, זה הזוי.

איילת נחמיאס ורבין: אלה דברים טובים.

איילת נחמיאס ורבין: אני מנסה להגיד בסיכומו של דבר שלא יכול להיות שאנחנו נותיר את מנויי "עידן פלוס" בלי פתרון ארוך-טווח.

איילת נחמיאס ורבין: פה למדינה יש אחריות.

איילת נחמיאס ורבין: עשינו בחוק ההסדרים כמה מהלכים בעניין הזה.

איילת נחמיאס ורבין: ברור לכולנו שהמדינה בסוף צריכה להיות אחראית לכך שהשידור יהיה איכותי וראוי.

איילת נחמיאס ורבין: בעניין הזה המדינה לא יכולה לחמוק מן האחריות שלה ככה מתחת לרדאר.

איילת נחמיאס ורבין: יש לנו אחריות.

איילת נחמיאס ורבין: עשינו את זה בתאגיד, אנחנו צריכים לעשות את זה גם בשירותי "עידן פלוס".

איילת נחמיאס ורבין: אני מקווה מאוד שאנחנו לשם שינוי לא נתמהמה עם הדבר הזה.

איילת נחמיאס ורבין: אחד הדברים פה הוא שבאמת קל "למרוח" את זה, כי הם קולטים טלוויזיה.

איילת נחמיאס ורבין: אם אנחנו רוצים לתת להם מוצר תחרותי באמת אז אין דרך אחרת ואין לחמוק מן הדבר הזה.

איתן כבל: תודה רבה.

איתן כבל: שולי מועלם-רפאלי, בבקשה.

שולי מועלם-רפאלי: תודה רבה, אדוני.

שולי מועלם-רפאלי: אני גם אנצל את ההזדמנות לברך את יושבת-ראש הרשות השנייה החדשה, חברת הכנסת לשעבר יוליה שמאלוב-ברקוביץ.

שולי מועלם-רפאלי: לעניין: הרי "עידן פלוס", אדוני, זה הפלטפורמה שהמדינה הקימה כדי לאפשר למנויים שרוצים לא לשלם בגופים מסחריים.

שולי מועלם-רפאלי: אז מה עושה עכשיו המדינה?

שולי מועלם-רפאלי: המדינה הופכת את הפלטפורמה של עצמה לרעה יותר, לפחות אטרקטיבית.

שולי מועלם-רפאלי: אני מצטרפת לדברים שאמר חבר הכנסת אחמד טיבי.

שולי מועלם-רפאלי: הרי אנחנו יודעים בחלוקה החברתית מי ב"עידן פלוס" ומי במקומות אחרים.

שולי מועלם-רפאלי: נכון, אפשר להגיד שחלקנו נמצאים ב"עידן פלוס" כי אנחנו מעדיפים רק ערוצים מסוימים, אבל אנחנו יודעים שהחלק הגדול ב"עידן פלוס" זה אנשים שלא רוצים או לא יכולים לשלם את הסכומים שנדרשים במקומות האחרים.

איתן כבל: אני מודיע לך שהרוב המכריע נמצא שם מסיבות כלכליות.

שולי מועלם-רפאלי: ברור, בגלל הכסף.

שולי מועלם-רפאלי: אבל מכיוון שהיה לי ברור שהשלב הבא הוא שנשמע על הבחירה, למה אנחנו פוגעים בבחירה – בכלל בחירה, שהיא המילה החשובה ביותר ביהדות, בזמן האחרון נהיית נגדנו: "נשים בוחרות להיות בזנות", "אנשים בוחרים לשלם פחות כסף".

שולי מועלם-רפאלי: כן, כי אין להם פשוט יכולת לשלם יותר אז הם "בוחרים" ברוך השם לשלם פחות, ומדינת ישראל השכילה להביא את הפלטפורמה החשובה הזאת.

שולי מועלם-רפאלי: בסוף, אדוני, מה זה משנה מאיזה כיס זה ישולם?

שולי מועלם-רפאלי: הרי מי שצריך לתקן את זה ולאפשר גם ב"עידן פלוס" קליטת HD זה המדינה.

שולי מועלם-רפאלי: ירצה משרד האוצר – נמצא את המקור התקציבי לזה במשרד האוצר.

שולי מועלם-רפאלי: ירצה משרד האוצר או תרצה המדינה ברשות השנייה – אדרבה ואדרבה, גם זה כיס של המדינה.

שולי מועלם-רפאלי: כל הדיון בשאלה מאין יבוא הכסף לא רלוונטי.

שולי מועלם-רפאלי: הרשות השנייה תשים בערך 10 מיליון שקל שכנראה דרושים פה לתיקון של הדבר הזה ותאפשר לאנשים לקלוט את השידור ב-HD.

שולי מועלם-רפאלי: אני מזכירה, 300,000 בתי-אב שמחוברים ל"עידן פלוס", כלומר כמיליון תושבי מדינת ישראל, יש להם זכות לקבל את מה שעכשיו נהיה מוסכם על כולם, HD נהיה מוסכם על כולם.

שולי מועלם-רפאלי: אם חייבו גורמים מסוימים שיהיה להם HD אני חושבת שהמדינה לא יכולה להרשות לעצמה להגיד: טוב, במה שאני מחשיבה כפלטפורמה שאני מובילה אני נותנת משהו באיכות טובה פחות.

איתן כבל: תודה, גברתי.

איתן כבל: מי מחברי הכנסת רוצה להתייחס?

איתן כבל: חבר הכנסת חאג' יחיא, בבקשה.

עבד אל חכים חאג' יחיא: התייחסות ראשונית ואחרי שנשמע תגובות אבקש להתייחס שוב.

עבד אל חכים חאג' יחיא: אני רוצה להדגיש שני דברים.

עבד אל חכים חאג' יחיא: דבר אחד, אם הרשות השנייה כבר יש לה HD והיא נותנת ל"הוט" ו"יס" בחינם – או שכולם יקבלו בחינם או שכל מי שירצה להשתמש ב-HD יצטרך לשלם, אז כל אחד יבחר אם הוא רוצה או לא רוצה לפי הסכום שהוא יידרש לשלם ואז השיקול יהיה כלכלי.

עבד אל חכים חאג' יחיא: אבל אם יש מישהו שמקבל בחינם, זה צריך להיות פתוח ובחינם לכולם.

עבד אל חכים חאג' יחיא: זה דבר אחד.

עבד אל חכים חאג' יחיא: דבר שני, בעניין ערוצים 12, 13 ו-14 שהם פתוחים, כולל ערוץ 11 והערוץ בשפה הערבית, שמשדר בזמן מוגבל, אפילו לא משדרים 24 שעות ביממה אלא בזמן מוגבל ולפני חצות הערוץ נסגר עד שעות אחר הצהרים של היום הבא, זה השידורים בשפה הערבית שגם אותם לדעתי צריך לתקן.

עבד אל חכים חאג' יחיא: רוב האזרחים הערבים אין להם תשתיות ואפשרות להתחבר לכבלים.

עבד אל חכים חאג' יחיא: יש לנו את הצלחות שלנו מעל הבתים.

עבד אל חכים חאג' יחיא: היות והערוצים האלה פתוחים דאגנו למשל מאז תחילת הקדנציה שערוץ הכנסת יהיה פתוח, ועכשיו הוא פתוח, זה בסדר.

עבד אל חכים חאג' יחיא: אנשים רוצים לראות, מגיע להם.

עבד אל חכים חאג' יחיא: לגבי השינויים בתדרים צריך לתת לאנשים מידע איך להתחבר.

עבד אל חכים חאג' יחיא: לא שכל בעל בית יצטרך ללכת לטכנאי כדי שיתקן לו ויקבל עבור זה תשלום, כי יש אנשים שפונים אל מתקיני הצלחות ומקבלים שירות בתשלום ואז משנים להם את כיוון הערוצים.

איתן כבל: תודה.

איתן כבל: חבר הכנסת נחמן שי ואחרונה חברת הכנסת יוליה מלינובסקי, אלא אם כן חבר הכנסת אזברגה ירצה להתייחס.

נחמן שי: תודה רבה.

נחמן שי: אני קצת מכיר את המערכת הזאת.

נחמן שי: אני מצר מאוד על כך שהשאירו מאחור את "עידן פלוס".

נחמן שי: זה כאילו העניים, או חסרי האמצעים, או "הדפוקים" – אגב יכול להיות שזה לא בהכרח קשור במצב הכלכלי, יש אנשים שלא מעוניינים בכל ההיצע הגדול, טוב להם עם הקבוצה הקטנה הזאת של השידורים והם "נדפקו".

נחמן שי: זה המסורת: הדפוק יידפק עוד פעם, קצת יותר אם אפשר.

נחמן שי: העניין הוא שזה תלוי כנראה במדינה.

נחמן שי: המדינה הפעילה ומפעילה את "עידן פלוס" בשלב הזה והיא צריכה לשדרג את השידור.

נחמן שי: המדינה לא רוצה להוציא כסף.

נחמן שי: אני חושב שזה אחריות של המדינה.

נחמן שי: צריך לעזוב את המשדרים הנוכחיים ולעבור למדינה.

נחמן שי: המדינה חייבת את זה לאזרחים שלה, לתושבים שלה, למי שרכש את המערכת הזאת ומפעיל אותה מן הבית.

נחמן שי: אבל מתחמקים מאחריות, לא רוצים לבצע את זה ומשאירים אותם מאחור.

נחמן שי: אני חושב שזה חמור ומביש, מה גם שמגדילים בזה את הפער כמובן, כי לאלה נותנים כבר טלוויזיה באיכות טכנית גבוהה יותר ואילו את אלה משאירים מאחור.

נחמן שי: אני לא יודע מה הכלים שלנו להתערב בזה, זה האמת.

נחמן שי: אנחנו יכולים לכפות על הממשלה להוציא עוד כסף?

נחמן שי: לא נתקלתי בהצלחה כזאת.

נחמן שי: אז רק לחץ ציבורי.

איתן כבל: אתה טועה.

איתן כבל: אתה לא חבר בוועדה, אבל הוועדה עושה את זה כמעט מדי יום: עם הדייגים, עם הביוב ובדברים נוספים.

נחמן שי: אשמח להיות חבר בוועדה.

נחמן שי: אם תצליח להביא לכך שהממשלה תיכנס בנעליים האלה ותביא עוד כסף ותשכפל את השידור ותכפיל את פס השידור והכול יבוא על מקומו בשלום – בבקשה, אבל אם לא, אני לא רואה אותנו מקיימים את זה.

נחמן שי: אני אומר שוב, זה סטירת לחי לציבור הרחב, שהיו לו ציפיות מהשידור המפוצל, מהשדרוג, ובסוף הם נשארים מאחור.

נחמן שי: עוד משפט אחד, אדוני היושב-ראש, אני מציע, אני לא חבר הוועדה אבל אשמח לבוא לכאן כשתקיים דיון על חצי שנה לשידורי התאגיד.

נחמן שי: מה דעתך לעשות דבר כזה?

איתן כבל: אפילו כבר נקבע מועד לדיון כזה.

נחמן שי: אבי המנוח היה סוחר מכוניות והוא היה עושה הרצה למכוניות.

נחמן שי: אף פעם ההרצה של המכונית לא נמשכה חצי שנה.

נחמן שי: הרצה נמשכת תקופה מוגבלת.

איתן כבל: אני רוצה שתדע שנערוך שלושה דיונים: בדיון אחד יינתן כאן דיווח – בהרצה או לא בהרצה; החלק השני בדיון הוא על רשות השידור, כל ההתחייבויות לעובדים; והדבר השלישי הוא דיון על ארכיון רשות השידור.

איתן כבל: על הארכיון קיימנו אצלי ישיבת עבודה, לראות איפה הדברים עומדים.

נחמן שי: נקפה חצי שנה, וכבר יותר, מאז שהם יצאו לדרך.

נחמן שי: הכנסת חייבת לקבל דיווח.

איילת נחמיאס ורבין: נקפה חצי שנה ונקעה נפשו של נחמן.

איילת נחמיאס ורבין: .. אני מסכימה אתך.

איתן כבל: בבקשה חברת הכנסת יוליה מלינובסקי.

יוליה מלינובסקי: בואו לא נסטה ממהות הדיון היום.

יוליה מלינובסקי: זה חשוב, וזה חשוב.

יוליה מלינובסקי: אני בכלל לא מבינה למה הגענו לזה.

יוליה מלינובסקי: זה כל כך הגיוני.

יוליה מלינובסקי: לפעמים לא צריך להיות מומחה גדול, צריך שכל ישר.

יוליה מלינובסקי: מה חשבה המדינה במצב הזה?

יוליה מלינובסקי: כנראה חשבו עקום.

יוליה מלינובסקי: אני רוצה לצטט לחברי הוועדה ולנוכחים סקר שנערך ב-3 החודשים האחרונים.

יוליה מלינובסקי: דרך אגב, זה סקר אינטרנטי שלא משקף עד הסוף כי יש ציבורים גדולים שלא נמצאים באינטרנט, והסקר גם לא היה בשפות שונות.

יוליה מלינובסקי: אנחנו חוזרים על אותם דברים.

יוליה מלינובסקי: כלומר הסקר הזה לא בדיוק משקף את המצב הדמוגרפי בישראל, אבל עדיין.

יוליה מלינובסקי: רוב הציבור שמשתמש ב"עידן פלוס" הוא ציבור צעיר, בגילאים 25-54, זה הקבוצה הגדולה של משתמשים ב"עידן פלוס".

יוליה מלינובסקי: חילונים ודתיים – כמעט אותו מספר, 52% מול 48%.

יוליה מלינובסקי: הכנסה – רוב הציבור שמשתמש ב"עידן פלוס" יש לו הכנסה מתחת לממוצע והכנסה ממוצעת.

יוליה מלינובסקי: סירבו לענות 25%.

יוליה מלינובסקי: זה כל כך משקף.

יוליה מלינובסקי: למרות שכתבו לי פה שעולים חדשים זה רק 5% – כפי שאמרתי, זה סקר אינטרנטי והוא לא מופיע בשפות שונות, הם לא נמצאים שם.

יוליה מלינובסקי: אם פעם מישהו ברשות השנייה ירצה לעשות סקר, אל תעשו את זה באינטרנט ואל תעשו את זה רק בעברית ולא בשפות אחרות, זה בעיה של כל הסקרים.

נחמן שי: עשו את זה רק בעברית ורק באינטרנט.

נחמן שי: אולי תעשו את זה באינסטגרם.

יוליה מלינובסקי: לדעתי המצב ברור.

יוליה מלינובסקי: כל כך לא הגיוני מה שקורה שאתה לא מאמין שזה קורה.

איתן כבל: תודה, גברתי.

איתן כבל: אני פותח את הדיון.

איתן כבל: אאפשר קודם כול לנציגים ממשרד התקשורת.

איתן כבל: אני רק רוצה להעביר לכם את המסר.

איתן כבל: גם אתקשר בטלפון למר שמילה.

איתן כבל: עם כל הכבוד, לא מקובל עליי שמר שמילה לא הגיע.

איתן כבל: לא ביקשתי שהשר יבוא.

איתן כבל: הוא היה צריך להיות פה ולומר את הדברים.

איתן כבל: זה לא עניין של מה בכך.

איתן כבל: אני רוצה להזכיר שפיצול "עידן פלוס" – ואתייחס לזה גם בסיכום שלי – הייתם שותפים מלאים לתהליך הזה.

איתן כבל: בבקשה.

<עדי קופלוביץ: אני מנהל תחום בכיר באגף כלכלה במשרד התקשורת.

<עדי קופלוביץ: קודם כול, חשוב לי להגיד, אעביר את מורת הרוח לממלא מקום המנכ"ל, אבל כל מה שהוא היה אומר פה זה מה שאני אגיד כאן.

איתן כבל: אתה יודע למה לא התנפלתי?

איתן כבל: מכיוון שאני מכבד אותך, באמת מתוך כבוד אליך.

איתן כבל: כמעט כל דבר אפשר שיבוא מישהו ויאמר אבל בסוף-בסוף יש היררכיה וההתייחסות היא פועל יוצא של ההיררכיה שמגיעה.

איתן כבל: יכול להיות שהיית אומר אפילו דברים יותר חכמים, גם אם השר היה צריך לבוא ואתה היית אומר.

איתן כבל: זה לא העניין.

איתן כבל: אבל יש כאן חברי כנסת, אנחנו ועדה של הכנסת, זה הכול.

איתן כבל: זה בוודאי לא אישי מולך.

<עדי קופלוביץ: זה מובן.

<עדי קופלוביץ: דבר שני, אבקש בכבוד קודם כול לשמוע את הרשות השנייה, שהיא שקיבלה את ההחלטה, אם זה אפשרי.

איתן כבל: למען האמת, הנחתי שמשרד התקשורת שאמון על כל העניין היה אמור לדבר עם הרשות השנייה.

נחמן שי: פשוט קו בזק שלהם באותו רגע לא עבד...

איתן כבל: יורשה לי להעיד שזה קצת מביך.

איתן כבל: אני אומר את זה בעדינות כי לראשונה אני רואה אותך פה ולא הוגן שאני אנזוף בך.

איתן כבל: מתחשק לי אבל אני אתאפק.

איתן כבל: לפני הרשות השנייה אני רוצה לשמוע את עמדת משרד האוצר.

<עמרי בן-חורין: אני מאגף התקציבים במשרד האוצר.

<עמרי בן-חורין: אתחיל בזה שכפי שהוועדה יודעת, דיברו פה הרבה על התחרות ועל השינויים שנעשו בשוק בשנה האחרונה.

<עמרי בן-חורין: הוועדה יודעת שאנחנו תומכים בשינויים האלה בלב שלם, בכל הכוח.

<עמרי בן-חורין: גם בהסדרים היינו פה והובלנו מספר תהליכים שכל תכליתם נועדה להגביר את התחרות, בין בתשתיות הנייחות ובין בשידורים, הסדרת ה-must sell לשידורי ספורט שעדיין נדונה פה בוועדה, שידורים על האינטרנט.

איתן כבל: כדאי שתתקדם לשורה התחתונה.

<עמרי בן-חורין: וגם בנושא "עידן פלוס".

<עמרי בן-חורין: אנחנו נמצאים היום כחלק מאותו המשך של ההסדרים, ממש לפני פרסום המכרז להפרטת המערך, להעברתו למפעיל פרטי.

איתן כבל: יש לי שאלה בהקשר הזה שהיועצת המשפטית לוועדה הניחה לפתחי.

<עמרי בן חורין: אנחנו מאמינים שיוכלו גם לשדרג את הקליטה.

<עמרי בן חורין: כל מי שדיבר פה על איכות השידור – אנחנו מאמינים שהפעלה על ידי גורם פרטי תוכל לייצר קליטה ושידור איכותיים יותר בפריסה רחבה יותר, אנחנו גם נדרוש את זה, וגם אולי להפחית את דמי ההפצה שמשלמים היום.

<עמרי בן חורין: זה גם כתוב בחוק, זה אחד הקריטריונים.

<עמרי בן חורין: לכן אנחנו מאמינים שהמהלך הזה כן יתרום.

איתן כבל: יש לי שאלה אליך.

איתן כבל: תיכף אשאל את השאלה ששואלת היועצת המשפטית לוועדה.

איתן כבל: התייחסת לזה בדרך כזו או אחרת, לגבי המפעיל הפרטי.

איתן כבל: למה אי אפשר לבוא בדין ודברים – אתה יודע: כבר נחתו על הירח – לפיו כאשר יהיה מפעיל פרטי – דרך אגב, כביש 6, בין היתר, כך הוקם.

איתן כבל: מה הייתה הטענה?

איתן כבל: כאשר אני טענתי שצריך להתחיל את מחלף בן שמן וקסם אמרו: אבל יהיה מפעיל פרטי.

איתן כבל: אמרתי: במכרז תדע לתמחר גם את המחלף הזה עבור המפעיל שייקח את זה על עצמו.

איתן כבל: זה לא כל כך מסובך.

איתן כבל: זה היה אלמנט מרכזי בקביעה על הפרטת "עידן פלוס".

<עמרי בן-חורין: אני מסכים.

<עמרי בן-חורין: רק אגיד בהקשר הזה, צריך להבין, היום מערך "עידן פלוס" לא ממומן על ידי תקציב המדינה, שזה יהיה ברור לכולם.

<עמרי בן-חורין: בהתאם לחוק ולתקנות זה ממומן על ידי הגופים המשדרים.

<עמרי בן-חורין: כלומר, מי שמשדר משלם.

<עמרי בן-חורין: זה משק סגור היום.

<עמרי בן-חורין: הרשות השנייה מפעילה, גובה את הכסף ממי שמשדר.

<עמרי בן-חורין: זה לא ממומן מתקציב המדינה.

איתן כבל: אז מה, גנבים התגנבו וחיברו את הכבלים?

איתן כבל: בסוף יש מישהו שעליו מוטלת אחריות על זה.

<עמרי בן-חורין: נכון, מי שמשדר משלם.

<עמרי בן-חורין: ככל שישדרו יותר החלק היחסי של כל גורם יהיה קטן יותר.

איילת נחמיאס ורבין: טיפלנו בזה.

שולי מועלם-רפאלי: לא ברור לי איך מה שאתה אומר נותן מענה לדיון הזה.

איתן כבל: אני רוצה להזכיר לאדוני שהערוצים אמרו:

איתן כבל: תנו לנו להיות המפעילים של עצמנו.

שולי מועלם-רפאלי: לא הסכמנו.

איתן כבל: המדינה לא הסכימה.

שולי מועלם-רפאלי: לא הסכמנו, קרי: משרד האוצר.

שולי מועלם-רפאלי: רציתם להשאיר את זה כפלטפורמה שבה אנחנו מציעים מחירים יותר הגונים וטובים.

איילת נחמיאס ורבין: הנחת העבודה הייתה שהמדינה יודעת להיות תחרותית, יודעת להציע תחרות.

איילת נחמיאס ורבין: אמרו: המדינה לא יודעת להיות תחרותית, לכן נעביר את זה למפעיל פרטי שייקח את זה על עצמו.

איילת נחמיאס ורבין: סליחה, חברים, זה מקרה קלאסי של להחזיק את המקל בשני קצותיו.

איילת נחמיאס ורבין: אתם עכשיו צריכים להציע פתרון לשאלה איך בהעברה הזאת למפעיל הפרטי עוברים גם ל-HD.

<רעיה עדני: אני רכזת תקשורת ותיירות באגף התקציבים במשרד האוצר.

<רעיה עדני: נזכיר שהמכרז נמצא ממש בשלבי ניסוח אחרונים ויש דברים שאנחנו לא רוצים לחשוף בשולחן הוועדה.

איתן כבל: אל תדאגי, אף אחד מאתנו לא ירצה לקנות את "עידן פלוס".

איתן כבל: ..

<רעיה עדני: אני לא חוששת.

<רעיה עדני: ..

<רעיה עדני: אבל ללא ספק השידור של הערוצים במערך HD הוא אחד הקריטריונים המרכזיים שאנחנו דנים בהם ואנחנו מתכננים להכליל אותם בתוך תנאי המכרז.

איתן כבל: אני רוצה להציע לכם הצעה: אני מזכיר לך ש-HD זה מיושן כבר.

איתן כבל: אני מדבר ברצינות.

איתן כבל: זה שפה עוד איןHD לא אומר שזה חדש.

איתן כבל: יש היום כבר טכנולוגיות חדשות ומתקדמות לגמרי.

איתן כבל: צריך להתקדם לטכנולוגיות החדשות, לא עם הטכנולוגיות הישנות שאמורות להיות מובנות מאליהן.

<אתי בנדלר: מתי יפורסם המכרז?

<רעיה עדני: אנחנו מקווים שהמכרז יפורסם ממש בשבועות הקרובים.

<אתי בנדלר: החוק התקבל לפני זמן רב למדי ואז נאמר שהפרסום של המכרז יהיה או-טו-טו.

<רעיה עדני: אנחנו בשלבים אחרונים.

<רעיה עדני: אנחנו מקווים מאוד שבתוך כמה שבועות הוא יפורסם.

איתן כבל: העניין הוא שאף פעם בסיום ה"או-טו-טו" לא שמים סימן קריאה, זה תמיד טו-טו-טו-טו-טו.

איתן כבל: העניין ברור.

איתן כבל: כלומר, אתם אומרים: לא בבית ספרנו.

איתן כבל: תודה.

איתן כבל: יש כאן מישהו שרוצה להתייחס מהאורחים, מהערוצים?

<נגה רובינשטיין: נדבר אחרי משרד התקשורת בשם הערוצים המסחריים: "רשת", "קשת" ו-"10".

איתן כבל: בבקשה, גברתי.

<מיכל גרוס: אני עורכת-דין מן הרשות השנייה לטלוויזיה ולרדיו.

איתן כבל: אני רוצה לומר לפני שאת מדברת: התקשרה אליי אתמול היושבת ראש החדשה, יוליה שמאלוב-ברקוביץ, וביקשה לדחות את הדיון מכיוון שהיא טרם למדה את הנושא.

איתן כבל: היא אמרה חד-משמעית שהיא אינה פוסלת את העניין הזה, אני רוצה שיובהר.

איתן כבל: היא טוענת שאין לה עדיין עֶמדה.

איתן כבל: אני מנסה להביא דברים בשם אומרם, אני עדיין לא מנסה לומר מעבר לכך.

איתן כבל: בכל מקרה, אם נידרש לקיים דיון נוסף, אפילו במשרד, עם הגורמים שאמורים "לסגור" את העניין הזה – העניין הזה יבוא על מקומו.

שולי מועלם-רפאלי: אני רוצה להבין, יכול להיות שפספסתי משהו כי אני מנסה גם לסיים איזו מריבה בחדר אחר בקומה הזאת.

נחמן שי: בדרך כלל אתם רבים ביום שני ומתפייסים ביום רביעי, כבר הבנו את התרגולת.

שולי מועלם-רפאלי: אנחנו זוגיות קלאסית בישראל.

איתן כבל: בדרך כלל זה עם סמוטריץ'.

איילת נחמיאס ורבין: מה שיש אצלכם זה פוליגמיה, זה לא זוגיות.

שולי מועלם-רפאלי: אני רוצה להבין, אדוני, האם זה ש"עידן פלוס" ישדר ב-HD אומר, על פי מה שאמרתם קודם, שמשרד האוצר יצטרך להוציא על זה כסף?

איתן כבל: לא.

שולי מועלם-רפאלי: תעשה לי בבקשה סדר.

שולי מועלם-רפאלי: נראה לי שפספסתי פה משהו.

איתן כבל: נכון לרגע זה משרד האוצר אומר: אני לא במשחק הזה בכלל, זה לא קשור אליי, אנחנו נלחמנו, עשינו, באנו ויש את הרשות השנייה, היא הגוף שאמון על העניין הזה, זה אחריותו.

איתן כבל: מעבר לעניין הזה, בתחום האחריות – את זוכרת, כאשר דנו בחוק ההסדרים דיברנו על הוצאת "עידן פלוס" למפעילים פרטיים, זה היה לב לבו של המכרז.

איתן כבל: מה הם אומרים?

איתן כבל: נגיד את זה בשקט כדי שלא ידלוף כי הם ביקשו שדברים לא ייצאו החוצה, בגלל זה הם לא אומרים לנו אותם: הם אומרים שבמכרז עצמו עניין הטכנולוגיות החדשות, אני מקווה שלא רק HD אלא גם אחרות, יהיה חלק מן הדרישות במכרז.

איתן כבל: צדקה היועצת המשפטית לוועדה לגבי האו-טו-טו, שהוא יכול להיות טו-טו-טו עד שבכלל HD יהיה כמו אנלוגי.

איתן כבל: הרי איך עברו לדיגיטלי?

איתן כבל: כי פשוט כבר לא משתלם לייצר אנלוגי, זאת הסיבה שהחליפו, לא כי מישהו סבר שצריך לעשות איזה מעשה הרואי למען הציבור.

איתן כבל: בנקודה הזאת צריך לראות מה התחום.

איתן כבל: אם זה חודש–חודשיים נניח אז בסדר, אבל אם זה יכול, כפי שאנחנו מכירים את התנהלות הדברים כאן, לקחת שנה עד שהמכרז ייצא ועד שיהיה זוכה ובטח מישהו יערער, ועד שזה, ועד שפה, ועד ששם – זה דבר אחר.

<רעיה עדני: רק אציין שאמרנו: שיקולים במכרז, שיהיה כללי יותר, לא תנאים.

<רעיה עדני: זה יהיה שיקול במכרז.

<אתי בנדלר: זה הערה מהותית מאוד, אדוני, אם זה שיקול ולא תנאי.

<אתי בנדלר: זאת אומרת שלכאורה על פי הדברים שאמרה רעיה עדני אין תנאי של הפעלת המערכת בטכנולוגיות מסוימות.

איתן כבל: הבנתי בדיוק, אתייחס גם לזה, חד-משמעית.

איתן כבל: כאן "נתנו לנו בקטנה".

איתן כבל: שמתי לב.

איתן כבל: בבקשה, מיכל גרוס.

<מיכל גרוס: ב-19 באוקטובר הוגשה על ידי "סלקום" עתירה לבג"ץ.

<מיכל גרוס: העתירה הוגשה נגדנו כרשות השנייה, נגד "הוט", "יס" וכמה משרדי ממשלה: משרד האוצר, משרד התקשורת, וכמובן נגד בעלי הרישיונות שאנחנו מפקחים עליהם.

<מיכל גרוס: אולי השמטתי מישהו.

<מיכל גרוס: בתוך העתירה התבקש גם צו ארעי להפסקת שידורי ה-HD.

איתן כבל: שלא קיבלו.

<מיכל גרוס: בג"ץ דחה את הבקשה הזאת.

<מיכל גרוס: ב-23 באוקטובר, ביום דחיית הבקשה, נקבע שתוך 30 ימים תינתן תגובה לעתירה.

<מיכל גרוס: זה מה שאנחנו הולכים לעשות, להגיב בתוך 30 ימים.

<מיכל גרוס: כל עוד העניין עומד ותלוי בבג"ץ אנחנו לא מתכוונים לומר מילה מעבר לזירה של בית המשפט.

איתן כבל: אתם מדברים על זה במסדרונות או שאתם מפחדים שיקליטו אתכם?

<מיכל גרוס: תלוי באיזה מסדרונות.

<אתי בנדלר: מתי תהיה התשובה?

<מיכל גרוס: 30 ימים לאחר 23 באוקטובר.

איתן כבל: היושבת-ראש החדשה של הרשות השנייה אמרה לי את זה.

איתן כבל: אומר את מה שהתאפקתי מלומר לה.

איתן כבל: אמרתי לה: זה פתטי, זה טענה פתטית.

איתן כבל: אני אומר את זה ומאחורי הלשון שלי יש 10 סוסים שמושכים אותה לאחור כדי שהיא לא תשתחרר.

נחמן שי: לגמרי, משענת קנה רצוץ.

נחמן שי: אין לנו מה להגיד?

נחמן שי: איזה קשקוש.

איתן כבל: זו איננה שאלה משפטית.

איתן כבל: העניין הוא זה: הרי לא תהיה חשיפה, שיגיעו עם קופסה ותיפתח תיבה ותצא התשובה.

איתן כבל: בסוף העניין העומד לפתחנו הוא האם אתם רואים את עצמכם אחראים על העניין הזה או לא אחראים על העניין הזה.

איתן כבל: זה לא עד שתגיעו לדיון ופתאום יהיה איזה קסם בתוך התהליך הזה.

איתן כבל: אין כאן עניין שישתמשו בזה נגדכם בתהליך.

איתן כבל: או שאתם חושבים שצריך והאחריות שלכם, או שתגידו: אנחנו מבינים שצריך לתת לזה מענה, נמצא לזה פתרונות, אם דרך המכרז שאמור לצאת, אנחנו ניתן התחייבות במכרז שייצא, אם זה עד חודשיים–שלושה אז בסדר, ואם לא אז אנחנו נממן את זה, ובכל מקרה במכרז נגיד שנתחשבן עם הגורמים העוסקים בעניין.

עבד אל חכים חאג' יחיא: ויכול להיות שהתשובה גם תבטל את העתירה לבג"ץ, מאוד יכול להיות שהבג"ץ יהיה מיותר.

איתן כבל: נכון, הוא יגיד: סליחה, תודה רבה, זה מתקדם בצורה הראויה, ושלום עליך נפשי.

איילת נחמיאס ורבין: אני רוצה להגיד משהו על התנהלות המדינה בעניין הזה כי יש פה אבסורד.

איילת נחמיאס ורבין: החליטו בשלב כלשהו שחייבים להציע תחרות לאנשים שלא רוצים להיות מחוברים לכל החבילות של "הוט" ו"יס".

איילת נחמיאס ורבין: בסדר גמור.

איילת נחמיאס ורבין: הביאו את "עידן פלוס".

איילת נחמיאס ורבין: המדינה החליטה בשלב כלשהו שגם דמי הזיכיון צריכים לרדת, שהסכום שמשלמות הזכייניות בגין זה שהן יושבות על הפלטפורמה של "עידן פלוס" צריך לרדת.

איילת נחמיאס ורבין: גם אנחנו דחפנו לשם כי אמרנו שזה לא הגיוני בעידן הרישיונות.

איילת נחמיאס ורבין: מה שהיה הגיוני בעידן הזיכיונות הוא לא הגיוני בעידן הרישיונות.

איילת נחמיאס ורבין: עכשיו באה המדינה ואומרת: בסדר, עכשיו תעמדו כולכם.

איילת נחמיאס ורבין: אדוני היושב-ראש, אתה הערת על זה כמובן בדיפלומטיות המתחייבת ממך, שאנחנו מקווים שבעוד זמן מה עדיין יהיו לנו כל הגופים המשדרים האלה.

איילת נחמיאס ורבין: לא יכול להיות שהמדינה תגיד, בין אם היא משתמשת ברשות השנייה לצורך האמירה הזאת ובין אם היא משתמשת במשרדי הממשלה כדי להגיד את זה, שבסוף-בסוף זה כן יתגלגל בחזרה לגופים המשדרים.

איילת נחמיאס ורבין: המדינה צריכה להחליט אם היא רוצה שיהיה מנגנון כזה, שבו אנשים יכולים לקבל שירות כזה, שהוא מין קופסה כזאת, או לא.

איילת נחמיאס ורבין: אם היא לא רוצה – בסדר גמור, בואו נחליט שמבטלים את "עידן פלוס".

איילת נחמיאס ורבין: אתם כל הזמן פוסחים על שתי הסעיפים.

איילת נחמיאס ורבין: אמלא את התפקיד של איתן כבל בעניין הזה כי הוא נורא אוהב את המשפט הזה.

איילת נחמיאס ורבין: בסוף המדינה צריכה להחליט האם היא רוצה משהו שבאמת מתחרה בפלטפורמות המשדרות או לא, זה הכול.

עבד אל חכים חאג' יחיא: תן לנו גם תשובה בקשר לפרסום באשר לתדרים החדשים ביישובים הערביים.

איתן כבל: אסכם את זה.

איתן כבל: הם ישלחו לנו את זה בכתב.

איתן כבל: אבקש בצורה מסודרת בתוך שבוע לתת לנו תשובה בכתב, ואם אני אשכח תזכירו לי.

איתן כבל: אדוני הכלכלן, בבקשה.

<עדי קופלוביץ: מעבר למה שנאמר כאן, ואני שמח שנציגת הרשות השנייה גם אמרה את זה, אנחנו עכשיו בשלבים של גיבוש עמדה.

<עדי קופלוביץ: יש את כל השיקולים שהציגו פה חברי הכנסת בצדק.

<עדי קופלוביץ: המדינה על גופיה השונים, כולל משרד האוצר, משרד התקשורת והרשות השנייה, בוחנים אותם ויש להם משמעויות.

<עדי קופלוביץ: למשל הצגתם פה את הנושא של השפעה על הפרטת המערך.

<עדי קופלוביץ: ההפרטה של המערך היא כרגע נושא עדין.

<עדי קופלוביץ: המשמעות של הטלת חובה נוספת כזאת יכולה להשפיע על הכדאיות של כל המהלך הזה.

<עדי קופלוביץ: זה אחד מן השיקולים שאנחנו צריכים לשקול.

<עדי קופלוביץ: אנחנו בשלבי גיבוש עמדה.

איתן כבל: נראה לך שמישהו ירצה לרכוש את "עידן פלוס" ויגידו לו: אבל תשדר אנלוגי?

איתן כבל: הטענה הבסיסית שלי היא שיש כאן פגיעה בתחרות, כנקודת מוצא.

איתן כבל: המדינה, משרד התקשורת ומשרד האוצר מנסים לייצר תחרות כנה.

איתן כבל: פה 300,000 בתי-אב מחוברים, שהם כמיליון צופים.

איתן כבל: מה חשבתם לכם?

נחמן שי: 300,000 בתי-אב זה מספר עצום.

איתן כבל: זה מספר המחוברים ל"עידן פלוס", מה לעשות.

איתן כבל: זה לא נתון שלנו.

<אתי בנדלר: יש הערכה, לא יודעים את המספר המדויק.

איתן כבל: אבל הם משלמים.

איתן כבל: הם לא משלמים לאף אחד?

<אתי בנדלר: זה בדיוק העניין בקליטה חופשית.

איתן כבל: אבל נדמה לי שהם נדרשים לרכישת אנטנות.

איתן כבל: הם לא מקבלים את זה בחינם.

<אתי בנדלר: הם צריכים לרכוש רק את הממיר.

איתן כבל: הרי ידוע כמה ממירים ניקנו.

<אתי בנדלר: אגב, אולי שאלה שצריך לשאול, האם ידוע לכם כמה מתוך ה-300,000, או כמה שלא יהיו, אינני יודעת, המשתמשים ב"עידן פלוס" נאלצו להחליף את הממיר שלהם עכשיו כדי לקלוט שידורי HD?

<מיכל גרוס: אבדוק את הנתון הזה.

<ניר יוגב: אין שידורי HD ב"עידן פלוס" בינתיים.

<אתי בנדלר: סליחה, אני רוצה לתקן את דבריי.

<אתי בנדלר: אני מביאה לתשומת לב חברי הוועדה שברגע ש"עידן פלוס" יתחיל לשדר גם בטכנולוגיית HD בחדות גבוהה, הצופים ייאלצו להחליף את הממירים שלהם.

<מיכל גרוס: חלקם, לא כולם.

<אתי בנדלר: חלקם הגדול, לפי מה שנאמר לוועדה בזמנו.

איתן כבל: זה ברור.

איתן כבל: כאשר יהיה K4 הם יצטרכו גם כן להחליף את הממירים.

איתן כבל: אין מה לעשות, בסוף צריך להתאים למציאות החדשה.

<אלעד הראל: אני מנהל אגף השידורים בתאגיד השידור הישראלי.

<אלעד הראל: התאגיד כבר היום ב-HD ב"עידן פלוס".

<אלעד הראל: זה רק חידוד לכל מה שנאמר פה.

<אלעד הראל: יש HD.

<דבורה קמחי: אתה משדר גם וגם, זאת בדיוק הנקודה, במימון של המדינה.

איתן כבל: זה בסדר.

איתן כבל: העניין הוא שהערוצים המסחריים אין להם אינטרס להמשיך לשדר במתכונת הישנה כאשר כולם כבר מחוברים ל-HD.

<דבורה קמחי: אני מערוץ "10".

<דבורה קמחי: אנחנו משדרים ב-HD כאשר יכולת הקליטה היא גם ב-SD מכיוון שאנחנו לא רוצים לאבד את הצופים שהם בעלי ממירים שקולטים רק SD.

<דבורה קמחי: כלומר, כשמדובר כאן על שידור ב-HD מדובר על שידור כפול, גם ב-SD וגם ב-HD.

<אילאיל לבנת: כך גם "רשת", ולמיטב ידיעתי גם "קשת", השידור יוצא ב-HD וב-SD ממרכזי השידור שלנו.

<נגה רובינשטיין: אני מייצגת את ערוצים "קשת", "רשת" ו-"10" בעניין הזה.

איילת נחמיאס ורבין: נגה רובינשטיין היא "הסדר כובל" בתחום הייעוץ המשפטי לגופי תקשורת, ואני אומרת את זה לשבחה.

איילת נחמיאס ורבין: היא אישה מוכשרת מאוד.

<נגה רובינשטיין: מכיוון שמשרד התקשורת והרשות השנייה היו מצומצמים בהתייחסות המשפטית והעובדתית אני רוצה לעשות קצת סדר.

איתן כבל: שלא ידלוף.

<נגה רובינשטיין: נזכיר שהמצב המשפטי הוא שלא ניתן להטיל חובה על הערוצים המסחריים לעלות ב-HD, כמו על כל גורם אחר, למעט תאגיד השידור הישראלי, שאכן כפי שנאמר בעצם מי שמממן את שידוריו גם ב-SD וגם ב-HD זה המדינה.

<נגה רובינשטיין: הנקודה השנייה, הנקודה המשפטית עובדתית היא שבשונה ממה שניתן היה להבין, משרד האוצר היום הוא שמממן את כל עלות הקיבולת הפנויה ב"עידן פלוס" במרבב השני.

<נגה רובינשטיין: זאת אומרת, היכן שיש ערוצים פנויים שאינם מלאים על ידי ערוצים משדרים, מי שמממן את זה בסופו של דבר זה אוצר המדינה.

<אתי בנדלר: אני לא בטוחה שאת מדייקת.

<אתי בנדלר: זה בניגוד לאמור בחוק.

<נגה רובינשטיין: תוכלו להתייחס.

<נגה רובינשטיין: אני מפנה אתכם לסעיף 9 ולדיון הקודם ברשות חבר הכנסת כבל שהיה בשנת 2016 ובשנת 2013 בעניין המימון של HD.

<נגה רובינשטיין: ולכן זה לא שמשרד האוצר יצטרך להכניס יד לכיס ולהוציא עוד כסף כדי לממן את השידור ב-HD.

<נגה רובינשטיין: הנקודה השלישית היא שהיום באופן חריג לכל רשות רגולטורית אחרת, מי שמממן את הפעילות של הרשות השנייה הם הזכיינים.

<נגה רובינשטיין: לכן כאשר נאמר כאן שמי שיממן זה משרד האוצר, הרשות השנייה – יש הבדל של שמים וארץ בין משרד האוצר ובין הרשות השנייה.

<נגה רובינשטיין: אני מתייחסת לדברים שאמרה חברת הכנסת שולי מועלם-רפאלי.

<נגה רובינשטיין: כשמדובר ברשות השנייה זה מיד מתגלגל לפתחם של גורמים פרטיים; כאשר מדובר במשרד האוצר, שם צריך להיות המימון.

<נגה רובינשטיין: יש כאן אינטרס ציבורי חשוב, אנחנו מבינים ומסכימים.

<נגה רובינשטיין: אנחנו נערכנו ככל שביכולתנו על מנת להבטיח שיוכלו להיות שידורי HD.

<נגה רובינשטיין: שדרגנו את האולפנים, שדרגנו את המצלמות.

<נגה רובינשטיין: לכן היום "יס" ו"הוט" משדרים שידורי HD, כי עשינו כל שנדרש מאתנו על מנת לבצע אצלנו בבית את השדרוגים.

<נגה רובינשטיין: לכן צריך להבין שהמימון חייב להיות של משרד האוצר, של אוצר המדינה ושל הרשות השנייה.

<נגה רובינשטיין: הנקודה האחרונה היא שרק לפני רגע עברנו מזיכיון לרישיון.

<נגה רובינשטיין: כמובן אפשר לשנות רגולציה ואפשר לשנות חקיקה אבל ההוצאות על HD הן הוצאות עצומות.

<נגה רובינשטיין: זה לא משהו שניתן לעשות רגע אחרי מעבר לרישיון על בסיס המסגרת הכוללת שהזכיינים ראו לפני המעבר.

<נגה רובינשטיין: אני רוצה לסיים בנקודה שהתחרות בטלוויזיה הרב-ערוצית חשובה כמובן לכולנו, גם לציבור, גם לזכיינים, לכל מי שמשדר.

<נגה רובינשטיין: היא כמובן לא יכולה להתבצע במימון של גורם שלישי שהוא לא הפלטפורמות עצמן או אוצר המדינה, היא לא יכולה להתבצע על ידי גורמים מסחריים שלישיים.

<אתי בנדלר: בקשר למימון המקום הפנוי – אני חושבת שאת טועה.

<אתי בנדלר: אני מפנה אותך לסעיף קטן (ב)(1) בסעיף 9.

<אתי בנדלר: אבל זה פחות חשוב לצורך הדיון.

<נגה רובינשטיין: מי שמימן זה בעצם הערוצים הציבוריים.

<נגה רובינשטיין: הערוצים הציבוריים זה אוצר המדינה.

<נגה רובינשטיין: את זאת שעמדת על כך.

<אתי בנדלר: זה ממש להגיד שתאגיד השידור הציבורי מממן למשל את- - -

<עמרי בן-חורין: גם ערוץ הכנסת מממן.

איתן כבל: נגה רובינשטיין, אי אפשר בעניין הזה לאחוז את החבל בשני קצותיו.

איתן כבל: כשאת אומרת שכאן זה אוצר המדינה, אבל הכללים שנקבעו שם "צובעים" – הרי מה הייתה נקודת המוצא?

איתן כבל: שאוצר המדינה לא יוכל להשפיע על ההתנהלות התקציבית של "כאן".

איתן כבל: לכן קבענו אמות מידה ברורות מאוד וכללים כדי שזה לא יהיה המצב.

איתן כבל: כלומר, יש כסף "צבוע".

איתן כבל: זה שהוא בא מקופת המדינה – אלה שני דברים שונים.

<אתי בנדלר: התקציב של התאגיד הציבורי קבוע, בין אם הם היו מממנים את התוספת הזאת ובין אם לא.

<נגה רובינשטיין: קודם נקבעה החובה לשדר HD ואז נקבע התקציב.

איתן כבל: זה לא משנה.

איתן כבל: אני לא מקבל את הפרשנות שלך לעניין הזה, אבל בסדר, זאת עמדה.

איתן כבל: העמדה שלך לא מקדמת אותי.

איתן כבל: אני לא רוצה למצוא פתרונות שהולכים בצורה הזאת.

<דבורה קמחי: רק לסבר את האוזן, מה זה אומר מבחינת ערוץ "10" להיערך לשידור בטכנולוגיית HD.

<דבורה קמחי: מדובר על השקעה של מיליונים רבים, אפשר לומר אפילו עשרות מיליוני שקלים שהושקעו על מנת שהשידור ייצא מאתנו בטכנולוגיית HD.

<דבורה קמחי: בנוסף, מדובר בעליית מחירי ההפקות שאנחנו רוכשים ממפיקים חיצוניים מכיוון שכל תהליך ההפקה ב-HD הרבה יותר יקר מתהליך ההפקה במערך SD.

איתן כבל: בשורה התחתונה מה שאמרה דבורה קמחי, העניין הוא זה, שההשקעות ב-HD הן לא רק בהקמת התשתית אלא יש השפעות נוספות שנוגעות ליצירת התוכניות, עלויות ההפקה גדלות בהתאם.

<דבורה קמחי: נכון.

<דבורה קמחי: ערוץ "10" שדרג גם את כל מערך ההפקה של חברת החדשות שלו, שכידוע לכם הוא נושא בעלויות שלה בעצמו, בניגוד לערוצים אחרים שמתחלקים בהפקה משותפת.

איתן כבל: הנקודה הזאת חשובה מאוד בתחרות המתקיימת.

איתן כבל: אדוני הכלכלן, חשוב לי שתקשיבו מכיוון שיש כאן נקודה שאני שומע אותה לא בפעם הראשונה, טענה של ערוץ "10", שההשקעות שלהם בחדשות גדולות יותר לאין שיעור מכיוון שעכשיו ערוץ 2 המפוצל משקיע בחברת חדשות אחת וזה מצב אחר לגמרי.

איתן כבל: כל עוד הם היו ערוץ 22 זה היה דבר אחר.

איתן כבל: זה נושא שנצטרך לתת עליו את הדעת.

<דבורה קמחי: לכן אני חושבת שכל ניסיון של התנערות מצד המדינה ומימון מערך ההפצה, בניגוד למערך השידורים שאנחנו השקענו בו, הוא קצת מוזר בעינינו.

<דבורה קמחי: אני לא חושבת שמישהו סבור שהיום בעידן החדש הזה אפשר להשית עלינו עלויות נוספות בגין הפצת השידורים.

איתן כבל: תודה.

איתן כבל: מישהו רוצה להתייחס לפני שאני מסכם?

איתן כבל: בבקשה.

איתן כבל: אתה לא בסוביודיצה?

<ניר יוגב: אני לא, להיפך, אהיה גלוי מאוד.

איתן כבל: אל תגיד משהו שאחר כך יפגע בעתירה לבג"ץ.

<ניר יוגב: כולם מאוד פורמליים אז אגיד כמה דברים.

<ניר יוגב: אני מנהל רגולציה ב"סלקום".

<ניר יוגב: דיברנו עם כל האנשים, כל הגורמים הרלוונטיים בממשלה וברשויות השונות לגבי העניין הזה.

<ניר יוגב: אני חייב לומר שכולם מסכימים אתנו.

<ניר יוגב: איך נאמר, כולם חושבים שהמצב שנוצר בעייתי, ואני משתמש באמת בלשון עדינה כי נאמרו מילים הרבה יותר חריפות מהמילה "בעייתי" על ידי חלק מן הגורמים.

<ניר יוגב: דא עקא, אף אחד לא רוצה לקחת אחריות וכל אחד מגלגל את העניין לפתחו של השני.

<ניר יוגב: אנחנו לא נמצאים בחלל ריק, הדיון הזה לא מתקיים 10 חודשים לפני שהעניין נכנס לתוקף.

<ניר יוגב: זה לא שאנחנו יכולים עכשיו להתדיין ולקבוע עוד דיון ועוד דיון ובינתיים נמצה את העניין.

<ניר יוגב: אנחנו כבר אחרי, אנחנו כבר שבועיים אחרי, יש מיליון צופים שלא מקבלים את השירות הזה, הצרכנים נפגעים, התחרות נפגעת.

<ניר יוגב: אני פה בשם התחרות ובשם "סלקום" ולא בשם הצרכנים.

<ניר יוגב: העניין הזה ממשיך להתגלגל, כי כל אחד מסכים אתך וזורק את הכדור לשני.

<ניר יוגב: בסוף צריך למצות את העניין הזה כי גם הדיון העקרוני על השאלה האם צריך לממן את זה מתקציב המדינה או לא צריך לממן את זה מתקציב המדינה.

<ניר יוגב: יש גבול כמה אפשר לנהל דיון עקרוני סביב 10 מיליון שקלים.

<ניר יוגב: לא שאני מזלזל בזה, אבל בסוף יש פה מיליון צופים שנפגעים אז צריך להחליט.

איתן כבל: שכחתי את נציגות רשות ההגבלים העסקיים.

איתן כבל: אתן יותר מדי נחבאות על הכלים.

איתן כבל: פניתי אל הממונה על ההגבלים העסקיים בכתב בבקשה לקבוע את העמדה שלה בעניין הזה.

איתן כבל: היא כתבה חד-משמעית שעקב העובדה ש"עידן פלוס" לא משדר ב-HD יש כאן פגיעה, או עלולה להיות פגיעה בתחרות.

איתן כבל: רק הבאתי דברים בשם אומרם.

איתן כבל: דרך אגב, הייתי צריך להוציא את זה ממנה גם כן בפיתולים.

איתן כבל: אמרתי לה: אני פונה אליך, אני חבר כנסת, רוצה לדעת את עמדתך בנושא שהוא צרכני מן המדרגה העליונה.

איתן כבל: אני מבקש את ההתייחסות שלכם.

<עדי שם טוב: אני ראש צוות ברשות ההגבלים העסקיים.

<עדי שם טוב: כפי שהבהרנו ליושב-ראש, אנחנו מעורבים בהתפתחות התחרות בתחום הזה ואנחנו רואים ניצנים של תחרות שהחלה בתחום הטלוויזיה הרב-ערוצית, שבמשך שנים ארוכות פעלו בו רק שני שחקנים מרכזיים, וגם פה בוועדה עשו רבות, אנחנו היינו שותפים לתהליך הזה.

<עדי שם טוב: אנחנו גם יודעים שזה שלב קריטי עכשיו להתפתחות של תחרות בתחום הזה.

<עדי שם טוב: כמובן שהערמת קשיים על מתחרים קטנים וחדשים היא לא דבר רצוי וכפי שהבענו בעמדה, מעברם של הערוצים המסחריים לשידור בטכנולוגיית HD בפלטפורמות הוותיקות בלבד עלולה להקשות על מתחרה שימשיך להסתמך על "עידן פלוס".

<עדי שם טוב: לכן הבענו את עמדתנו בפני הרשות השנייה שאנחנו מקווים שהיא תשקול את השיקולים האלה מבין מכלול השיקולים שלה.

<עדי שם טוב: אנחנו מבינים שיש שיקולים נוספים, תקציביים ואחרים, שאנחנו לא בקיאים בהם ולא יכולים לאזן אותם.

<עדי שם טוב: זו העמדה שהעברנו גם לאדוני.

איתן כבל: אני רוצה לסכם את הדברים.

איתן כבל: אני רוצה להזכיר, כל מה שהולך פה, אני לא רוצה להגיד – יסלחו לי האנשים – הוא אוכל מעוך, או טמטום, או רשעות.

איתן כבל: אין לי כאן להגיד שום דבר.

איתן כבל: יושבים כאן אנשים שישבו לילות כימים כדי לדון בעניינים האלה, כדי לייצר את הפלטפורמה לתחרות, שאפילו עדיין לא בטוח שתהיה ויש עוד אלף כוחות ואלף זרמים שזורמים כאן.

עבד אל חכים חאג' יחיא: תחרות הפכה להיות מילה מקודשת.

איתן כבל: ברור שצריך שתהיה תחרות.

איתן כבל: רק תחרות בשוק הזה יכולה, אם בכלל, להניע כאן איזשהו מהלך.

איתן כבל: עכשיו אני בא לפה, דיברתי כמעט עם כל אחד מן השחקנים בטלפון וכל אחד רוצה לשמוע את השני.

איתן כבל: במחילה, כפי שאומרים אצלנו בבית הכנסת, לא הבאתי את עדי קופלוביץ לכאן כדי שתגיד לי שאתה רוצה לשמוע מה אומרת עו"ד מיכל גרוס, אני אומר את זה במחילה.

איתן כבל: מכיוון שזו ההיתקלות הראשונה שלנו אז אני עונה לך באופן מכובד כי במקרה אחר זה לא היה צריך להיות כך.

איתן כבל: זה מבזה אותנו כוועדה.

איתן כבל: גם מיכל גרוס, לא נעים לי להגיד, אני יודע שאת רק יונת הדואר ואין לי כוונה לצעוק על הטֶלֶר שהוא במקרה הזה את, אך יחד עם זאת, זו התנהגות אפילו מחוצפת של רשויות המדינה.

איתן כבל: הם לא יכולים מצד אחד לדבר על תחרות ומצד שני לבלום את התחרות.

איתן כבל: מצד אחד יושבים פה ונלחמים ונאבקים כדי שתהיה פה תחרות, ואין תחרות אמיתית היום בשוק.

איתן כבל: אנחנו מדברים רק על ניצנים שאולי יבשילו אם כל התהליכים יתקיימו.

איתן כבל: בכללים שעומדים היום, אני אומר גם לכם וגם לשר שמבקש כל מיני בקשות, עולם התקשורת חייב לעבור טלטלה כל כך גדולה כי מה שקורה היום בתוך העסק הזה הוא כאוס אחד גדול.

איתן כבל: הוציאו את הערוצים השונים לשטח.

איתן כבל: ברור שבנתונים האלה אחד הערוצים ייסגר או יתמזג, אני לא יודע מה, אלא אם כן מיליון סינים חובבי טלוויזיה יגיעו לכאן ולא ירצו לפתוח ערוץ סיני אלא ירצו לצפות בערוצים בעברית.

איתן כבל: זה ברור.

איתן כבל: לא זו אף זו, ערוצים ייעודיים יש בהם פרסומות, הערוצים האחרים גם משדרים פרסומות.

איתן כבל: מאיפה כל זה?

איתן כבל: יש קרן שפע שלא שמענו עליה פה?

איתן כבל: אין יום שלא נשברים כללים בסיסיים, שלפני 15–17 שנים היה בהם היגיון אבל חלפו השנים, ההיגיון שהתאים אז כבר לא מתאים היום.

איתן כבל: העסק חייב לקבל פרצוף אחר לגמרי.

איתן כבל: כשבאתי עם עניין הרישיונות בזמנו, ומשרד התקשורת בהתחלה אמר לי "מה פתאום?

איתן כבל: " ובסוף קבע רישיונות, הכוונה הייתה לבוא מתוך הסדר אחר, כללי משחק אחרים.

איתן כבל: נראה שמישהו מנסה לשבור ערוצים, מנסה לייצר כאילו תחרות.

איתן כבל: אני אומר לכם בצורה ברורה מאוד, אולי זה לא מעניין, החלטתי שאנחנו לא צריכים להיכנס בין הרשות השנייה לבין משרד האוצר, זה לא ענייננו.

איתן כבל: יש לי עמדה: אני חושב שזה מונח לפתחה של הרשות השנייה.

איתן כבל: אני אומר לכם בצורה ברורה, אני אפילו אפנה לבג"ץ – תגידי לי אם זה יתאפשר לי – ואגיד לו שהתקיים כאן דיון.

איתן כבל: אני לא יודע מה המשמעות של זה.

איתן כבל: העניין הזה פשוט מוציא אותי מדעתי, שיושבים פה, נלחמים ונאבקים כדי להוציא את "עידן פלוס" לדרך ואחר כך עוברים 300,000 בתי-אב להשתמש בו, כמיליון אזרחים.

איתן כבל: נחמן שי, בואו נגיד שזה לא מיליון אלא 700,000 אזרחים, חצי מיליון אזרחים.

שולי מועלם-רפאלי: זאת הפלטפורמה של המדינה.

שולי מועלם-רפאלי: לא יכול להיות שהיא תהיה באיכות טובה פחות.

איתן כבל: היא לא תהיה.

איתן כבל: אני אומר את זה בצורה הכי ברורה.

איתן כבל: אני אומר גם לרשות השנייה וגם למשרד האוצר, יש לכם פה רשימה ארוכה של נושאים.

איתן כבל: אנחנו לא ניתן לדברים להתקדם אם לא תדעו לתת את המענה הזה.

איתן כבל: אין כאן לא קואליציה ולא אופוזיציה בעניין הזה.

איתן כבל: זה עניין שכל אזרחי מדינת ישראל ללא הבחנה מוצאים את עצמם נפגעים.

שולי מועלם-רפאלי: אני מזכירה, אדוני, שאין גם קואליציה ואופוזיציה בדברים שאנחנו הולכים איתם יד ביד ומעיפים מפה כל מיני חברי כנסת שבאים עם רעיונות שאינם מקובלים.

נחמן שי: בכלל אין קואליציה ואופוזיציה.

נחמן שי: ..

שולי מועלם-רפאלי: נחמן שי, אתה רוצה להוציא אותי פארש?

איתן ברושי: הוא אמר שיש רק קואליציה.

איתן ברושי: ..

איתן כבל: חברת הכנסת שולי מועלם עמדה בסדרה ארוכה של חקיקה הזויה שהובאה לכאן, עמדה באמת בחירוף נפש מול המציעים.

איתן כבל: הייתי כאן, ראיתי, זה לא נעים כשמסתכלים עליך ואתה כאילו לא הולך בתלם.

איתן כבל: צריך להגיד את הדברים האלה.

איתן כבל: בשורה התחתונה, מנקודת המבט שלי חייב להיות פתרון בלוח זמנים מוגדר.

איתן כבל: אני אומר גם למשרד האוצר, לי ברור שלא צריך להיכתב "שיקול".

איתן כבל: את אוהבת עוף מכובס?

<רעיה עדני: אני אישית אוהבת עוף מכובס.

איתן כבל: כי את במשרד האוצר.

איתן כבל: ..

איתן כבל: אני מניח שרובנו לא.

איתן כבל: תימנים שאוהבים עוף מכובס מוציאים אותם מן העדה.

איתן כבל: ..

איתן כבל: בשורה התחתונה, זה לא מקובל.

איתן כבל: זה צריך להיות חלק מן התנאים במכרז.

איתן כבל: לא ייתכן שמתוכנן מכרז ולא תהיה דרישה כזאת.

איתן כבל: למען האמת, זה טמטום.

איתן כבל: האם את מעלה בדעתך שתצאי למכרז ויגידו לזוכה: אתה תיקח סחורה פגומה?

איתן כבל: נו, באמת.

איתן כבל: אני יודע שבמשרד האוצר לפעמים יש מי שחושב שאנשים אחרים מטומטמים, אבל לא עד כדי כך.

איתן כבל: אני מבקש התייחסות לגבי אופי המכרז.

איתן כבל: אם צריך לכנס ישיבה בדלתיים סגורות- - -

איילת נחמיאס ורבין: בגלל שהם לא רוצים לחשוף את המכרז.

איתן כבל: אם צריך לערוך ישיבה בדלתיים סגורות אנחנו נסדיר שאפילו לחבר הכנסת חאג' יחיא יהיה סיווג ביטחוני וגם לחבר הכנסת אזברגה, שניהם יקבלו סיווג כך שהם יוכלו להשתתף בדיון הזה.

איילת נחמיאס ורבין: בוועדת החוץ והביטחון דנים בנושאים – זה פשוט מדהים אותי.

איילת נחמיאס ורבין: מול המפקחת אנחנו נתקלים בדברים האלה ומול המדינה אנחנו נתקלים בזה.

איילת נחמיאס ורבין: לא צריך להגזים.

עבד אל חכים חאג' יחיא: בדלתיים סגורות בגלל מזג האוויר...

איתן כבל: אני אומר מנקודת המבט שלי, שלנו, ושמעתם פה את כל חברי הכנסת, אין לי ספק שמבין מאה-ועשרים חברי הכנסת יהיה רוב ברור ומוחץ בעניין הזה.

איתן כבל: אנחנו לא נאפשר לטמטום הזה, אולי אפילו לרשעות הזאת להתקיים.

איתן כבל: צופי "עידן פלוס" יהיו חלק מה-HD.

איתן כבל: ודבר אחרון, אני מבקש בתוך שבוע מהרשות השנייה לטלוויזיה ורדיו וממשרד האוצר להעביר בכתב לוועדה את עמדתם ביחס למימון השידורים ב-HD ב"עידן פלוס" ובכל הפלטפורמות, מאין הם רואים שהמימון יגיע, ואני מבקש גם התייחסות לגבי מה שאמר חבר הכנסת אחמד טיבי.

איתן כבל: אני רוצה לקבל מהם את עמדתם בתוך שבוע.

<מיכל גרוס: בקשר למימון השידורים ב-HD וב"עידן פלוס".

איתן כבל: ארצה גם התייחסות לדברים שאמר חבר הכנסת אחמד טיבי.

איתן כבל: העניין שהוא מעלה מונח לגמרי לפתחה של הרשות השנייה.

<אתי בנדלר: אדוני, מכיוון שהם אמרו שהם לא רוצים לפרסם את עמדתם לפני המועד שעד אליו צריך להגיש את התשובה לעתירה בבג"ץ, שזה 23 בנובמבר 2017, האם אתה מוכן להמתין עד אותו יום?

<אתי בנדלר: כי אני מבינה שבנושא הזה מעורבים גם מחלקת הבג"צים של משרד המשפטים וגורמים נוספים.

איתן כבל: גברתי, במועד הזה אני כבר לא צריך אותם, כבר אקרא על זה בעיתון.

איתן כבל: אני רוצה לנסות להשפיע לפני התהליך הזה.

איתן כבל: אם בסוף הם יגידו שזה לא מעניין אותם, שזה לא תפקידם, הרי מה יקרה?

איתן כבל: מה בג"ץ יכול להכריע פה?

איתן כבל: אני אומר את זה לכם, בכל הכבוד גם ל"סלקום" שטוענת את זה.

איתן כבל: רוב הסיכויים – אם אתה שואל אותי, לא שאני משפטן – שלא במגרש של בג"ץ לקבל הכרעה מן הסוג הזה.

איתן כבל: אני אומר את זה בהיותי משפטן קטן מאוד.

איתן כבל: ההכרעה צריכה להיות בבית הזה, צריכה להיות בממשלה, אצל הגורמים המוסמכים, ואין לה דבר וחצי דבר עם "סלקום".

איתן כבל: "סלקום" הוא גורם כמו עוד גורמים אחרים.

איתן כבל: בסוף כל מה שאנחנו עושים הוא לא בשביל "סלקום" ולא בשביל אף אחד.

איתן כבל: יש חצי מיליון או מעבר לכך צרכנים שחובתנו לתת להם את השירות.

איתן כבל: תודה רבה.

איתן כבל: הישיבה נעולה.